BBIK วิ่ง 5% เก็งกำไร Q3 เด่นต่อ ดันทั้งปีโต 90% โบรกชูเป้า 106 บ.
BBIK บวก 5% ลุ้นกำไรไตรมาส 3 โตต่อ ดันทั้งปีทะลุ 126 ลบ. โต 90% อานิสงส์แบ็กล็อกแน่น ตามการทำ Digital transformation ที่เพิ่มสูงขึ้น โบรกชูเป้า 106 บ. 
BBIK บวก 5% ลุ้นกำไรไตรมาส 3 โตต่อ ดันทั้งปีทะลุ 126 ลบ. โต 90% อานิสงส์แบ็กล็อกแน่น ตามการทำ Digital transformation ที่เพิ่มสูงขึ้น โบรกชูเป้า 106 บ.
25 ส.ค. 2565

ผู้สื่อข่าวรายงานว่า วันนี้ (25 ส.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 10:38 น. อยู่ที่ระดับ 96.50 บาท บวก 4.25 บาท หรือ 4.61% สูงสุดที่ระดับ 97.25 บาท ต่ำสุดที่ระดับ 92.75 บาท ด้วยมูลค่าการซื้อขาย 50.75 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า เบื้องต้นประเมินกำไรไตรมาส 3/65 เติบโตสูงจากงวดเดียวกันของปีก่อนอย่างต่อเนื่อง และคาดกำไรปี 65 โต 90% จากงวดเดียวกันของปีก่อน อยู่ที่ 126 ล้านบาท จากรายได้ที่เติบโตสูงตาม backlog ที่เพิ่มขึ้นอย่างต่อเนื่อง (ล่าสุด backlog secure รายได้จนถึงกลางปี 66 แล้ว) และประเมินกำไรปี 66-68 โตสูงต่อเนื่องเฉลี่ย 36% CAGR ต่อปีตามการทำ Digital transformation ที่เพิ่มสูงขึ้นของบริษัทต่างๆ และการขยายธุรกิจในตลาดต่างประเทศ รวมถึงเตรียมรุกสู่ธุรกิจใหม่อย่าง cybersecurity และ blockchain แนะนำราคาเป้าหมาย 106 บาท